სტუდენტთა ყოველწლიური სამეცნიერო კონფერენცია
2019-07-13 11:00 (Asia/Dubai)
13 ივლისს, შაბათს, 11:00 საათზე, ილიას სახელმწიფო უნივერსიტეტის E207 აუდიტორიაში გაიმართება შუა საუკუნეების კვლევების მაგისტრანტთა სამეცნიერო კონფერენცია. სტუდენტთა კონფერენცია, რომელიც უკვე ტრადიციად იქცა, გარკვეულწილად ყოველწლიური ანგარიშია სასწავლო წლის დასასრულს.
ამავე პროექტის ფარგლებში კონფერენციის მეორე დღეს, 14 ივლისს, მონაწილეები გაემგზავრებიან სამხრეთ საქართველოში მარშრუტით: თბილისი-ბორჯომი-ახალციხე.
დრო: 13 ივლისი, 11:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.
კონფერენციის პროგრამა იხ.

ილიაუნის ხალხური მუსიკის სტუდენტური გუნდის საანგარიშო კონცერტი
2019-07-12 18:30
12 ივლისს, 18:30 საათზე, ილიას სახელმწიფო უნივერსიტეტის B201 აუდიტორიაში გაიმართება 2019 წლის ახალგაზრდული საგუნდო მუსიკის კონკურსის ოქროსა და ვერცხლის მედლების ლაურეატის, ილიაუნის ხალხური სიმღერის სტუდენტური გუნდის მე-15 სემესტრული საანგარიშო კონცერტი. შესრულდება ხალხური სიმღერები, საგალობელი, უცხოური ეთნომუსიკის ნიმუში, საკრავიერი მუსიკა.
გუნდის ხელმძღვანელი – ილიაუნის ასოცირებული პროფესორი, ეთნომუსიკოლოგი თამაზ გაბისონია
დრო: 12 ივლისი, 18:30 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „საქართველოს ტურისტული ინდუსტრია და ტურისტული რესურები“
2019-07-12 14:00
12 ივლისს, 14:00 საათზე, ილიას სახელმწიფო უნივერსიტეტის E405 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ ილიას სახელმწიფო უნივერსიტეტის ასოცირებული პროფესორის, ბიზნესის სკოლის ტურიზმის მენეჯმენტის ცენტრის ხელმძღვანელის, გიორგი ქემერტელიძის საჯარო ლექციაზე: „საქართველოს ტურისტული ინდუსტრია და ტურისტული რესურები“.
შეხვედრაზე დასწრების მსურველებმა 12 ივლისის 12:00 საათამდე უნდა გაიარონ ელექტრონული რეგისტრაცია: https://forms.gle/JY4vSuyijhtu6bbS7
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 13:50 საათი
დრო: 12 ივლისი, 14:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

პროექტის „თეირანის ქრისტიანულ სასაფლაოთა კომპლექსის ქართული სექტორი“ საბოლოო შედეგებისა და წიგნის პრეზენტაცია
2019-07-09 17:00
9 ივლისს, 17:00 საათზე, ილიას სახელმწიფო უნივერსიტეტის S201 აუდიტორიაში გაიმართება რუსთაველის ეროვნული სამეცნიერო ფონდის მიერ დაფინანსებული პროექტის „თეირანის ქრისტიანულ სასაფლაოთა კომპლექსის ქართული სექტორი (ისტორიულ-კულტურული კვლევა, არსებული საფრთხეებისა და მათი გადაწყვეტის გზების დასახვა)“ საბოლოო შედეგებისა და პროექტის ფარგლებში გამოცემული წიგნის პრეზენტაცია, ასევე დულაბის სასაფლაოს ქართული სექტორისა და მინადორა ხოშტარიას აკლდამის დღევანდელი მდგომარეობის ამსახველი ფოტოგამოფენა.
პროექტის უპირველესი ამოცანა იყო დულაბის სასაფლაოთა კომპლექსის ქართული სეგმენტის გადარჩენა და ამ მიზნით თანამშრომლობა როგორც ირანულ სამეცნიერო და ადმინისტრაციულ სტრუქტურებთან, ასევე დულაბის სასაფლაოთა კომპლექსის შენარჩუნება-რეაბილიტაციაზე მომუშავე ყველა სხვა სახელმწიფოს შესაბამის ორგანიზაციებსა და სამეცნიერო ცენტრებთან, რაც წარმატებით განხორციელდა.
ირანში განხორციელებული მივლინებების დროს დადგინდა სასაფლაოს დღევანდელი ვითარება, შეიქმნა მონაცემთა ბაზა, აიზომა ქართული ეკლესიის ფორმის მქონე მინადორა ხოშტარიას აკლდამა და ყველა ქართული საფლავი, შეგროვდა და სარესტავრაციოდ შეინახა აკლდამისა და საფლავების ყველა დაზიანებული ნაწილი, მოხდა როგორც სასაფლაოს, ისე ყველა არტეფაქტის ფოტოფიქსაცია.
პროეტის მონაწილეთა ძალისხმევით საქართველოს კულტურული მემკვიდრეობის სააგენტომ ირანულ მხარესთან შეთანხმებით მუშაობა დაიწყო მინადორა ხოშტარიას აკლდამის რესტავრაცია-გამაგრების პროექტზე.
პროექტის განხორციელებით დაისახა დულაბის ქართული საფლავების შენახვა-დაცვის გზები; ირანული წყაროებისა და საქართველოში დაცული საარქივო მასალების გამოყენებით დაზუსტდა დასაფლავებულ პირთა ვინაობა და ირანში მათი საქმიანობის სფერო, რითაც შეივსო ცნობები ირანში ბოლო ორი საუკუნის მანძილზე არსებული ქართული ემიგრაციის შესახებ.
პროექტის შედეგები აისახა სამეცნიერო კრებულში.

დრო: 9 ივლისი, 17:00 საათი
ადგილმდებარეობა: S201 აუდიტორია (გ. წერეთლის ქ. №3), ილიას სახელმწიფო უნივერსიტეტი
დასწრება თავისუფალია.

ტრენინგკურსი EDUCATE THE EDUCATORS
2019-07-08 09:30
მოკლე აღწერა:
ტრენინგკურსი Educate the Educators განკუთვნილია სხვადასხვა დისციპლინის აკადემიური პერსონალისთვის, რათა მათ შეძლონ სამეწარმეო სწავლების სასწავლო კურიკულუმებში დანერგვა. კურსის ფარგლებში მონაწილეებს საშუალება მიეცემათ, გაიზიარონ ბრიტანეთის წამყვანი უნივერსიტეტების საუკეთესო პრაქტიკა და მიიღონ პრაქტიკული რჩევები.
მოდულის „მოსაზრებები სამეწარმეო განათლებაზე“ ფარგლებში მონაწილეებს საშუალება ექნებათ, წარმოადგინონ თავიანთი მოსაზრებები, როგორ გეგმავენ სამეწარმეო განათლების პრინციპების სასწავლო გეგმაში ასახვას და რა წინააღმდეგობებისა თუ გამოწვევვების წინაშე დგანან.
ტრენინგზე მონაწილეები მენტორისგან მიიღებენ რჩევებსა და შესაბამის მითითებებს, რომლებიც მათ გაუადვილებს სასწავლო მეთოდოლოგიაში ცვლილებების ასახვას.
ტრენინგი ინტერაქციული ხასიათისაა და დატვირთულია სხვადასხვა პრაქტიკული აქტივობით, რაც ტრენინგის მონაწილეებს დაეხმარება, განივითარონ სამეწარმეო სწავლებისთვის საჭირო პრაქტიკული უნარ-ჩვევები.
ტრენინგს გაუძღვება ბრისტოლის უნივერსიტეტის უფროსი კონკულტანტი მეწარმეობის დარგში მაირი ტრელფოლი.
დრო: 8 ივლისი, 09:30-17:00
სამიზნე აუდიტორია:
უნივერსიტეტის სხვადასხვა სფეროს დისციპლინების სასწავლო პერსონალი, რომელსაც სურს სამეწარმეო განათლების სასწავლო კურიკულუმებში დანერგვა-ასახვა.
სამუშაო ენა: ინგლისური
ტრენინგზე რეგისტრაციისთვის ეწვიეთ ბმულს – https://forms.gle/sT7KKQT4KqDpyjj69
რეგისტრაციის ვადა: 4 ივლისი, 17:00

ხელოვნური ინტელექტი – შეხვედრა კომპანია MaxinAI-ის წარმომადგენლებთან
2019-07-05 19:00
5 ივლისს, 19:00 საათზე, ილიას სახელმწიფო უნივერსიტეტის E 207 აუდიტორიაში კომპანია MaxinAI-ის წარმომადგენლები გამართავენ შეხვედრას სტუდენტებთან და გააცნობენ კომპანიის საქმიანობის სფეროსა და დასაქმების შესაძლებლობებს.
კომპანია MaxinAI მუშაობს ხელოვნური ინტელექტის, cloud computing-ისა და პროგრამული უზრუნველყოფის მიმართულებით
შეხვედრის თემები:

რა არის Cloud Computing, როგორ ვისწავლოთ AWS – მიხეილ ლომიძე

MaxinAI-ის software პროექტებისა და A.I ექსპერიმენტების გარჩევა/მიმოხილვა; როგორ იქმნება AI პროდუქტები – სანდრო ბარნაბიშვილი

MaxinAI და ჩვენთან განვითარების პერსპექტივები – ილია ჩიგოგიძე

შეხვედრაზე დასწრების მსურველებმა შეავსეთ სარეგისტრაციო ფორმა – http://bit.do/eXqC8

დრო: 5 ივლისი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ენერგეტიკა ეკონომიკის ფუნდამენტია“
2019-07-05 18:00
5 ივლისს, 18:00 საათზე, ილიას სახელმწიფო უნივერსიტეტის E405 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ მაია მელიქიძის საჯარო ლექციაზე: „ენერგეტიკა ეკონომიკის ფუნდამენტია“.
მომხსენებლის შესახებ
მაია მელიქიძე ჰარვარდის ბიზნესსკოლის გლობალური სტრატეგიული მენეჯმენტის მიმართულების კურსდამთავრებულია. მისი აკადემიური განათლება ასევე მოიცავს საერთაშორისო ეკონომიკური ურთიერთობების სპეციალიზაციასა და საერთაშორისო კორპორატიულ სამართალს. 2017 წლიდან საქართველოს ენერგეტიკისა და წყალმომარაგების მარეგულირებელი ეროვნული კომისიის წევრია.
2004 – 2016 წლებში მაია მელიქიძე კერძო სექტორში იყო დასაქმებული. სხვადასხვა დროს მუშაობდა საერთაშორისო აუდიტორული კომპანია Ernst & Young-ის უფროს აუდიტორად, სს „საქართველოს ბანკის“ საგადასახადო ანალიტიკოსად, სს „ლიბერთი ბანკის“ საქართველოს ეროვნულ ბანკთან და საერთაშორისო აუდიტორთან დაკავშირებული საკითხების კოორდინაციის დეპარტამენტის უფროსად.
მაია მელიქიძე ჩართულია საგანმანათლებლო საქმიანობაში. ის კითხულობს ლექციებს ილიას სახელმწიფო უნივერსიტეტში ფინანსური წიგნიერების ამაღლების და ინვესტიციების მოზიდვის მიმართულებებით.
შეხვედრაზე დასწრების მსურველებმა 5 ივლისის 15:00 საათამდე უნდა გაიარონ ელექტრონული რეგისტრაცია: https://forms.gle/7tDUGop9eqF79qTC9
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 17:50 საათი
დრო: 5 ივლისი, 18:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

საჯარო ლექცია „ვულკანიზმი და სიცოცხლის წარმოშობა – რა არის საერთო ამ ორ მოვლენას შორის?“
2019-07-04 19:00
4 ივლისს, 19:00 საათზე, ვაკის პარკის მედიათეკაში პროფესორი არჩილ მაღალაშვილი წაიკითხავს საჯარო ლექციას: „ვულკანიზმი და სიცოცხლის წარმოშობა – რა არის საერთო ამ ორ მოვლენას შორის?“
თემის მოკლე აღწერა
თანამედროვე ტექნოლოგიების წყალობით ოკეანეების ფსკერზე აღმოაჩინეს წყალქვეშა ვულკანიზმთან დაკავშირებული ჰიდროთერმული გამოსავლები და მათ არეალში ცოცხალი ორგანიზმების სრულიად ახალი ფორმები. ამ აღმოჩენამ კარდინალურად შეცვალა წარმოდგენა სიცოცხლის წარმოშობაზე და მისი სხვა ციურ სხეულებზე არსებობის ალბათობა მნიშვნელოვნად გაზარდა. მოხსენება ეძღვნება ამ მიმართულებით თანამედროვე მულტიდისციპლინურ კვლევებს, მათ შედეგებს, მომავალ პერსპექტივებსა და უზოგადეს კავშირს გეოლოგიურ და ბიოლოგიურ პროცესებს შორის.
დრო: 4 ივლისი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

საჯარო ლექცია „მწვანე ეკონომიკა“
2019-07-04 16:00
4 ივლისს, 16:00 საათზე, ილიას სახელმწიფო უნივერსიტეტის E406 აუდიტორიაში ილიაუნის ბიზნესის სკოლის სტუდენტებს, რომელთაც დაგროვილი აქვთ 60 და მეტი კრედიტი, ვიწვევთ მწვანე ეკონომიკის სკოლის (CENN) პროექტის კოორდინატორის, რეზო გეთიაშვილის საჯარო ლექციაზე: „მწვანე ეკონომიკა“.

თუ გაინტერესებთ ტურიზმი, მდგრადი განვითარება და გარემოსადმი მეგობრული, მწვანე ბიზნესმოდელები;

თუ გსურთ, მოიპოვოთ დასაქმების რეალური შესაძლებლობა;

თუ გსურთ, 2019 წლის ზაფხული გაატაროთ ჩვენი ქვეყნის ყველაზე ლამაზ ადგილებში და მიიღოთ შესაბამისი ანაზღაურება;

თუ გსურთ, შეარჩიოთ საინტერესო იდეა საბაკალავრო/სამაგისტრო ნაშრომისთვის;

თუ გსურთ, თქვენი წვლილი შეიტანოთ ქვეყნის სიღარიბის დაძლევაში;

თუ გსურთ, მოიპოვოთ საუკეთესოს ტიტული და აღიარება სახელმწიფო სტრუქტურებისგან.

შეხვედრაზე დასწრების მსურველებმა 4 ივლისის 12:00 საათამდე უნდა გაიარონ ელექტრონული რეგისტრაცია: https://forms.gle/DbPnKYJCsQeN5xVv9
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსში მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა იქონიონ პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 15:50 საათი
დრო: 4 ივლისი, 16:00 საათი
ადგილმდებარეობა: E406 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

საქართველო რუსეთის წინააღმდეგ საერთაშორისო სასამართლოებსა და ტრიბუნალებში
2019-07-01 19:00
პირველ ივლისს, 19:00 საათზე, მართლმსაჯულების გაძლიერებისა და სამართლებრივი განათლების ცენტრი უმასპინძლებს საჯარო დისკუსიას თემაზე: „საქართველო რუსეთის
წინააღმდეგ საერთაშორისო სასამართლოებსა და ტრიბუნალებში“.
მომხსენებელი – პროფესორი ლევან მესხორაძე, საქართველოს ყოფილი წარმომადგენელი ადამიანის უფლებათა ევროპულ სასამართლოში.
ღონისძიებას გახსნის ილიას სახელმწიფო უნივერსიტეტის სამართლის სკოლის პროფესორი კონსტანტინე კუბლაშვილი.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწფიფო უნივერსიტეტი
დრო: 1-ლი ივლისი, 19:00 საათი
დასწრება თავისუფალია.

კომპანიის Greentest & WANDIO გადამზადებისა და დასაქმების პროგრამის საინფორმაციო შეხვედრა
2019-07-01 13:00
1-ლ ივლისს, ორშაბათს, 13:00 საათზე, ილიას სახელმწიფო უნივერსიტეტის სტუდენტებსა და კურსდამთავრებულებთან შეხვედრას გამართავენ კომპანია გრინტესტისა და ვანდიოს (Greentest & WANDIO) წარმომადგენლები.
შეხვედრაზე სტუმრები ისაუბრებენ დეტალურად გადამზადებისა და დასაქმების უფასო პროგრამის შესახებ.
კურსის აღწერა
სასწავლო პროგრამის მიზანია, მოამზადოს კანდიდატები რეალური ბიზნესპროექტების განხორციელებისთვის . NET ვებ დეველოპერის პოზიციისთვის.
კანდიდატები შეიძენენ საქართველოს წამყვან კომპანიების მიერ მოთხოვნილ ცოდნასა და უნარებს. კურსის წარმატებით დასრულების შემთხვევაში კი დასაქმდებიან წამყვან კომპანიებში.
სწავლისას განსაკუთრებული ყურადღება დაეთმობა პრაქტიკულ სამუშაოებს. სტუდენტები იმუშავებენ რეალობასთან მაქსიმალურად მიახლოებულ ინდივიდუალურ და ჯგუფურ პროექტებზე.
კურსი შედგება შემდეგი მოდულებისგან:

შესავალი;

რას ნიშნავს, იყო დასაქმებული – კომუნიკაციის

უნარები, ბიზნესისა და ყოველდღიურ სამუშაო
გარემოზე წარმოდგენის შექმნა;

C# პროგრამირების ენის საფუძვლები;

Transact SQL, Microsoft SQL Server და Entity Framework;

HTML / CSS;

ASP.NET MVC;

IIS და მისი დანერგვა;

საბოლოო პროექტი.

სასწავლო პროგრამაში მონაწილეობისთვის აუცილებელია კანდიდატს ჰქონდეს ზოგადი წარმოდგენა შემდეგ ტექნოლოგიებზე:

.NET ფრეიმვორკი;

C# პროგრამირების ენა;

asp.net;

transact SQL.

აუცილებელია ინგლისური ენის ცოდნა.
შეხვედრაზე დასასწრებად საჭიროა წინასწარი რეგისტრაცია.

დრო: 1-ლი ივლისი, 13:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5)

ახალგაზრდა მკვლევართა კლუბების რეგიონული ფორუმი – KMO 2019
2019-06-30 11:00
ილიას სახელმწიფო უნივერსიტეტის საბუნებისმეტყველო განათლების კვლევითი ცენტრი SALiS კოპერნიკის სამეცნიერო ცენტრისა და პოლონური პარტნიორი ფონდის „ფონდი სკოლა კლასთან” თანამშრომლობის ფარგლებში 30 ივნისს თბილისში, ილიას სახელმწიფო უნივერსიტეტის B201 საკონფერენციო დარბაზში, გამართავს ახალგაზრდა მკვლევართა კლუბების რეგიონულ ფორუმს – KMO 2019.
ფორუმის მიზანია კლუბურ მუშაობაში ჩართულ მასწავლებლებსა და მომავალ აქტიურ წევრებს მიეცეთ გამოცდილების, მომავალი ხედვების და არსებული პრობლემების განხილვისა და გაზიარების შესაძლებლობა.
შეხვედრის პირველი ნახევარი დაეთმობა სამუშაო პლატფორმის გაცნობას და მიმდინარე პროექტების შესახებ მოკლე პრეზენტაციებს. მკვლევართა კლუბების ქსელის რეგიონული კოორდინატორები გაგიზიარებენ გამოცდილებას და მოგიყვებიან სამომავლო გეგმების შესახებ.
მოეწყობა პოსტერული გამოფენა, რომელზეც საშუალება გექნებათ წარმოადგინოთ განხორციელებული პროექტების ფოტომასალა.
ფორუმს დაესწრებიან და თქვენს კითხვებს უპასუხებენ პოლონური პარტნიორი ორგანიზაცია „ფონდი სკოლა კლასის“ დამფუძნებელი ალიცია პაცევიჩი, პროექტების კოორდინატორი ფონდის მხრიდან მეგი ბიბილური და კოპერნიკის სამეცნიერო ცენტრის ახალგაზრდა მკვლევართა კლუბების ქსელის ხელმძღვანელი პოლონეთში ზუზანნა მიჩელსკა.
ღონისძიება გაგრძელდება განსხვავებული თემატიკის ვორკშოპებით.
ფორუმსა და ვორკშოპში მონაწილეობისთვის აუცილებელია დარეგისტრირდეთ ფორუმზე, რის შემდეგაც ღონისძიებამდე 1 კვირით ადრე გამოგეგზავნებათ ვორკშოპის თემები, რომელთაგანაც აარჩევთ თქვენთვის სასურველს.
ფორუმი ტარდება პროექტის „ახალგაზრდა მკვლევართა კლუბების მხარდაჭერა საქართველოში“ ფარგლებში, რომელსაც ახორციელებს პოლონური ფონდი „ფონდი სკოლა კლასთან“. მისი შინაარსობრივი პარტნიორია კოპერნიკის სამეცნიერო ცენტრი, რომელიც ამავე დროს ახალგაზრდა მკვლევართა კლუბის პროგრამის კოორდინატორია. სტრატეგიული პარტნიორია „პოლონურ-ამერიკული თავისუფლების ფონდი“. საქართველოს მხრიდან ლიდერია ილიას სახელმწიფო უნივერსიტეტი.
პროექტი თანადაფინანსებულია პოლონურ-ამერიკული თავისუფლების ფონდის მიერ „RITA – რეგიონი გარდამავალ პერიოდში“ პროგრამის ფარგლებში, რომელსაც ახორციელებს ფონდი „განათლება დემოკრატიისათვის“.
ფორუმსა და ვორკშოპებში მონაწილეობისათვის საჭიროა შეავსოთ:
სარეგისტრაციო ფორმა – https://forms.gle/yJ7F7bceZFQDohQx8
განცხადების მიღების ბოლო ვადა: 22 ივნისი, 2019 წელი

დრო: 30 ივნისი, 11:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32 ), ილიას სახელმწიფო უნივერსიტეტი

საკონტაქტო ინფორმაცია:
ნატო სამხარაძე – პროექტის ადგილობრივი კოორდინატორი
ელფოსტა: Yexclub@iliauni.edu.ge
ტელ.: 577 96 25 10
მეგი ბიბილური – პროექტის კოორდინატორი პოლონური მხრიდან
ელფოსტა: megi.bibiluri@szkolazklasa.org.pl
გისურვებთ წარმატებას!

სტუდენტური კონფერენცია „აკადემიურ ნაშრომზე მუშაობის თავისებურებები: პრობლემები და გამოწვევები"
2019-06-30 10:00
30 ივნისს, 10:00 საათზე, ილიას სახელმწიფო უნივერსიტეტის S507 აუდიტორიაში ილიას სახელმწიფო უნივერსიტეტის აკადემიური წერის ცენტრი ატარებს მეორე სტუდენტურ კონფერენციას „აკადემიურ ნაშრომზე მუშაობის თავისებურებები: პრობლემები და გამოწვევები”.
დრო: 30 ივნისი, 10:00 საათი
ადგილმდებარეობა: S507 აუდიტორია (გ. წერეთლის ქ. N3), ილიას სახელმწიფო უნივერსიტეტის ავსტრიული კულტურის ცენტრი
დასწრება შესაძლებელია სპეციალური მოსაწვევით.

საჯარო დისკუსია „ძალის გამოყენების სამართლებრივი ასპექტები: ლეგიტიმურობა და პროპორციულობა“
2019-06-28 17:00
28 ივნისს, 17:00 საათზე, ილიას სახელმწიფო უნივერსიტეტის A405 აუდიტორიაში მართლმსაჯულების გაძლიერებისა და სამართლებრივი განათლების ცენტრი უმასპინძლებს საჯარო დისკუსიას თემაზე: „ძალის გამოყენების სამართლებრივი ასპექტები: ლეგიტიმურობა და პროპორციულობა“.
მომხსენებლები:
კონსტანტინე ჩოკორაია –ილიაუნის სამართლის სკოლის პროფესორი, კონსტიტუციონალისტი,
ბექა ბასილაია – ადვოკატი;
სოფო ასათიანი – ფონდი „ღია საზოგადოება საქართველო“, ადამიანის უფლებათა დეპარტამენტი;
ირაკლი ხვადაგიანი – საბჭოთა წარსულის კვლევის ლაბორატორიის მკვლევარი.
ღონისძიებას გახსნის ილიას სახელმწიფო უნივერსიტეტის მართლმსაჯულების გაძლიერებისა და სამართლებრივი განათლების ცენტრის მკვლევარი გოგა ჩიფჩიური.
„სახელმწიფო სტიპენდიები სტუდენტებს“პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.

დრო: 28 ივნისი, 17:00 საათი
ადგილმდებარეობა: A 405 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

„კომპიუტერული გრაფიკით აქ ვერ იცხოვრებ“
2019-06-27 19:00
27 ივნისს, 19:00 საათზე, ილიაუნის B201 აუდიტორიაში ილიას სახელმწიფო უნივერსიტეტის სამრეწველო ინოვაციების ლაბორატორიისა (Fablab iliauni) და Highway VFX-ის ორგანიზებით გაიმართება ღონისძიება კომპიუტერული გრაფიკის ინდუსტრიასა და პერსპექტივებზე, რაც დაკავშირებულია მსოფლიოს ერთ-ერთ წამყვან ტექნოლოგიურ და შემოქმედებით ინდუსტრიასთან.
სპიკერები:
ლევან ლაფაჩი – Highway VFX-ის თანადამფუძნებელი და ანიმაციის სუპერვაიზერი;
ლუკა ჯღარკავა – Highway VFX-ის თანადამფუძნებელი და ვიზუალური ეფექტების სუპერვაიზერი;
ირაკლი ღარიბაშვილი – Highway VFX-ის თანადამფუძნებელი და არტდირექტორი.
ღონისძიების ფარგლებში კომპანია Higway VFX-ის წარმომადგენლები ისაუბრებენ

საქართველოში კომპიუტერული გრაფიკის ინდუსტრიასა და პერსპექტივების არსებობაზე ამ მიმართულებით;
კომპიუტერული გრაფიკის გამოყენების მნიშვნელობაზე ისეთ ინდუსტრიებში, როგორებიცაა: ფილმები, რეკლამები, თამაშები, მედიცინა, ინჟინერია და მრავალი სხვა;
საქართველოში არსებული ანიმაციური და ვიზუალური ეფექტების სტუდია Highway VFX -ის რეალურ ქეისებზე, როგორც ლოკალური, ისე გლობალური ბაზრისთვის;
მსოფლიო სარეკლამო, კინო და თამაშების ინდუსტრიაზე როგორც ქართული, ასევე გლობალური პერსპექტივით.

Highway VFX-ის ანიმაციებით და ვიზუალური ეფექტებით დახუნძლული რამდენიმე ნამუშევარი შეგიძლიათ იხილოთ მოცემულ ბმულებზე:
Transformers – LeaderBet – “win your dream car” campaign.
https://vimeo.com/275248722
https://vimeo.com/275249449
https://vimeo.com/275564935
Nissan kicks – The intelligent SUV
https://vimeo.com/334382982
Toggolino TV bumpers
https://vimeo.com/281584412
Ragnar – Royal Viking beer with Dolph Lundgren
https://vimeo.com/331543567
Highway VFX სტუდიის საქმიანობასა და გუნდს შეგიძლიათ გაეცნოთ მათ ვებგვერდზე: www.highwayvfx.com
ღონისძიებაში მონაწილეობის მისაღებად შეავსეთ მარტივი სააპლიკაციო ფორმა მოცემულ ლინკზე: https://bit.ly/2ZzwXq3
დრო: 27 ივნისი, 19:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

საჯარო ლექცია „მდგრადი განვითარების მიზნები – როგორ დავიწყოთ კარიერა გაეროში“
2019-06-26 18:00
26 ივნისს, 18:00 საათზე, ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ტექნოლოგიების კორპუსში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ გაეროს ეკონომიკურ და სოციალურ საქმეთა დეპარტამენტის პროექტების დირექტორის, ნამსუკ კიმის საჯარო ლექციაზე: „მდგრადი განვითარების მიზნები – როგორ დავიწყოთ კარიერა გაეროში“.
მომხსენებლის შესახებ
ნამსუკ კიმის კვლევები ეხება ისეთ თემებს, როგორებიცაა: საერთაშორისო განვითარების საკითხები, მდგრადი განვითარების მიზნები, ნაკლებად განვითარებული ქვეყნები, უთანასწორება, ვაჭრობა, კონფლიქტი და სანქციები. ნამსუკ კიმიფლობსSeoul National University-ის ეკონომიკის ბაკალავრისა და მაგისტრის ხარისხს, ასევე University of Maryland-ის ეკონომიკის დოქტორის ხარისხს.
შეხვედრაზე დასწრების მსურველებმა 26 ივნისის 12:00 საათამდე უნდა გაიარონ ელექტრონული რეგისტრაცია: https://forms.gle/DJSKUWpCbhfw7hBx5
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 17:45 საათი
დრო: 26 ივნისი, 18:00 საათი
სამუშაო ენა: ინგლისური
ადგილმდებარეობა: ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ტექნოლოგიების კორპუსი (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

შეხვედრა თემაზე: „სადოქტორო განათლების ინტერდისციპლინარული მიდგომები. ევროპა ტოქსინების გარეშე: ფტალატების გავლენის ანალიზი“
2019-06-26 12:00
26-28 ივნისს, 12:00 საათზე, ილიაუნის E207 აუდიტორიაში ილიას სახელმწიფო უნივერსიტეტის ბიზნესის კვლევების ცენტრი გიწვევთ ფართომაშტაბიან საშუამავლო ღონისძიებაზე „სადოქტორო განათლების ინტერდისციპლინარული მიდგომები. ევროპა ტოქსინების გარეშე: ფტალატების გავლენის ანალიზი“.
საშუამავლო ღონისძიების მიზანია განიხილოს ფტალატების გავლენა ადამანის ცხოვრებაზე სხვადასხვა დისციპლინის ჭრილში. ღონისძიება საფუძვლად დაედება ევროკავშირის კვლევისა და ინოვაციის ჩარჩო პროგრამის „ჰორიზონტი 2020“ სამუშაო პროგრამისათვის „ინოვაციური ტრენინგ ქსელისთვის“ საპროექტო წინადადებების მომზადებას ევროპელ პარტნიორებთან ერთად.
ღონისძიებაში მონაწილეობა შეუძლიათ დაინტერესებულ პირებს სხვადასხვა სექტორიდან: უნივერსიტეტი, კვლევითი ინსტიტუტი, კერძო და საჯარო სექტორი. ღონისძიების მასალები გამოქვეყნდება ვებ გვერდზე. მონაწილეობა შესაძლებელია ზეპირი და წერილობითი მოხსენებით ან სხვადასხვა თემატურ დისკუსიებში მონაწილეობით.
დამატებითი ინფორმაციისთვის ეწვიეთ საშუამავლო ღონისძიების ვებგვერდს: http://horizon2020.iliauni.edu.ge/
დრო: 26-28 ივნისი, 12:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

საჯარო ლექცია „კოლაფსის კრებულები: ფარაჯანოვის აფექტური სამყარო და საბჭოთა იმპერიის დაცემა“
2019-06-25 18:00
25 ივნისს, 18:00 საათზე, ილიას სახელმწიფო უნივერსიტეტის G106 აუდიტორიაში სამხრეთ კავკასიის კვლევის ამერიკული ინსტიტუტის (არისკი) საქართველოს ფილიალი გიწვევთ არისკის მკვლევრის, დოქტორ ლეა ფელდმანის (ჩიკაგოს უნივერსიტეტი) საჯარო ლექციაზე „კოლაფსის კრებულები: ფარაჯანოვის აფექტური სამყარო დასაბჭოთა იმპერიის დაცემა“.
მომხსენებლის შესახებ
ლეა ფელდმანი ჩიკაგოს უნივერსიტეტის შედარებითი ლიტერატურის ასოცირებული პროფესორია. მისი კვლევა ეხება პოეტიკასა და პოლიტიკას ლიტერატურასა და კულტურაში. მისი წიგნი „ევრაზიის მიჯნაზე: ორიენტალიზმი და რევოლუციური ესთეტიკა კავკასიაში“ (Cornell UP, 2018) განიხილავს, როგორ ფორმირდებოდა რევოლუციური ევრაზიის იდეა ორიენტალისტურ და ანტიიმპერიულ დისკურსებში რუსულ და აზერბაიჯანულ პოეზიასა და პროზაში. ლეა ფელდმანი მუშაობს ცენტრალურ აზიასა და კავკასიაში ბოლო პერიოდის საბჭოთა კინოსა და ხელოვნებაში აფექტის კვლევაზე და გლობალურ ახალ მემარჯვენეობაზე პოსტსაბჭოთა აღმოსავლეთ ევროპას და ევრაზიაში.
***
არისკი, ამერიკული დამოუკიდებელი კვლევითი ცენტრი, ხელს უწყობს სომხეთის, აზერბაიჯანისა და საქართველოს კვლევას როგორც ამერიკაში, ასევე სამხრეთ კავკასიაში. არისკი თავისუფალია ყველა სახის, რასობრივი, ეთნიკური კუთვნილების, რელიგიური, სექსუალური, ფიზიკური, მენტალური თუ სხვა დისკრიმინაციისგან.

დრო: 25 ივნისი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

INTERNS’ DAY „პეპსიკოში“
2019-06-25 17:00
კვებისა და სასმელების მწარმოებელი საერთაშორისო კომპანია „პეპსიკო“ გიწვევთ შეხვედრაზე INTERNS’ DAY, რომელიც გაიმართება სპეციალურად თქვენთვის, რათა დაგეგმოთ თქვენი კარიერა 2019 წლის საუკეთესო დამსაქმებელ კომპანიაში საქართველოსა და ევროპაში.
შეხვედრაზე გაიცნობთ კომპანიის ლიდერთა გუნდის წარმომადგენლებს, რომლებიც ისაუბრებენ „პეპსიკოს“ ბიზნესის, ღირებულებებისა და კორპორატიული კულტურის შესახებ, რაც 50 წელზე მეტია განაპირობებს კომპანიის ლიდერულ პოზიციებს FMCG სექტორში საერთაშორისო ბაზარზე.
ასევე გაეცნობით მიმდინარე სტაჟირების პროგრამებს და შეძლებთ იქვე შეავსოთ განაცხადი თქვენთვის საინტერესო პროგრამაზე.
შეხვედრის ბოლოს კი დააგემოვნებთ კომპანიის უგემრიელეს პროდუქციას სნეკების, წვენების, რძის ნაწარმისა და გაზირებული სასმელების კატეგორიიდან.
შეხვედრაზე დასწრება შეუძლიათ

ბიზნესის ადმინისტრირებისა და საკვები პროდუქტების ტექნოლოგიების მიმართულების

ბაკალავრიატის III და დამამთავრებელი კურსის სტუდენტებს;

მაგისტრატურის სტუდენტებს;

კურსდამთავრებულებს.

ღონისძიებაზე დასასწრებად საჭირო წინასწარი რეგისტრაცია შეგიძლიათ გაიაროთ ბმულზე.
რეგისტრირებული სტუდენტები მიბრძანდით 25 ივნისს, 17:00 საათზე სასტუმრო Best Western-ის I სართულზე (მის.: აფაქიძის ქ. N11).

დრო: 25 ივნისი, სამშაბათი, 17:00 საათი.
ადგილმდებარეობა: სასტუმრო Best Western, I სართული (იხილეთ რუკა).

შეხვედრა პროექტების მართვის უპირატესობების შესახებ
2019-06-24 19:00
24 ივნისს, 19:00 საათზე, ილიას სახელმწიფო უნივერსიტეტის E 207 აუდიტორიაში გაიმართება შეხვედრა პროექტების მართვის უპირატესობებისა და პროექტების მენეჯერების მოთხოვნასთან დაკავშირებით ბაზარზე არსებული მდგომარეობის შესახებ.
ღონისძიება გაიმართება პრეზენტაციის ფორმატში.
მომხსენებლები:
თამთა ბასილაია – ჯორჯ ვაშინგტონის უნივერსიტეტის მაგისტრი პროექტების მართვაში (2014 წ.), PMP სერტიფიკატის მფლობელი, PMI-ის (პროექტების მართვის ინსტიტუტის) საქართველოს წარმომადგენლობის წევრი;
დავით კიკვიძე – ჯორჯ ვაშინგტონის უნივერსიტეტის მაგისტრი პროექტების მართვაში, PMI-ის (პროექტების მართვის ინსტიტუტი) საქართველოს წარმომადგენლობის წევრი, ილიას სახელმწიფო უნივერსიტეტის მოწვეული ლექტორი, სამშენებლო კომპანიის „მეტტა“ პროექტების მენეჯერი, კომპანიის Hrlab დამფუძნებელი;
ბექა ჭულუხაძე – პროექტების მართვის ინსტიტუტის (PMI) საქართველოს წარმომადგენლობის ჩართულობისა და მოხალისეობის მიმართულების დირექტორი; ჯორჯ ვაშინგტონის უნივერსიტეტის ბიზნესის სკოლის მაგისტრი, PMP სერტიფიკატის მფლობელი, „თიბისი ლიზინგის“ საოპერაციო დეპარტამენტისა და პროექტების მართვის ოფისის ხელმძღვანელი.

დრო: 24 ივნისი, ხუთშაბათი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

კონფერენცია „საქართველოს დემოკრატიული რესპუბლიკა (1918-1921): ფორმისა და შინაარსის ძიებაში. ნაწილი II“
2019-06-24 14:19
29 ივნისს, 13:30 საათზე, ილიას სახელმწიფო უნივერსიტეტის A 101 აუდიტორიაში სოციალური და კულტურის კვლევების ინსტიტუტის ორგანიზებით გაიმართება კონფერენცია „საქართველოს დემოკრატიული რესპუბლიკა (1918-1921): ფორმისა და შინაარსის ძიებაში. ნაწილი II“.
კონფერენციის მიზანია, წინ წამოწიოს საქართველოს დემოკრატიულ რესპუბლიკასთან დაკავშირებული დღემდე ნაკლებად გამოკვლეული თემები ან/და კრიტიკულად გადასინჯოს და თეორიულად გამდიდრებული მსჯელობით გააანალიზოს შედარებით ნაცნობი საკითხები: როგორ წარმოისახება პირველი რესპუბლიკა დღევანდელ მეხსიერებაში და როგორ წარმოისახავდნენ რესპუბლიკას მისი მესაჭეები თუ რესპუბლიკის დროინდელი ხელოვანები და მეცნიერები?
კონფერენციის დასასრულსაც, საჯარო დისკუსიაზე, ქალთა საკითხის მაგალითზე კიდევ ერთხელ დაისმება შემდეგი შეკითხვა: როგორ უნდა ვიმსჯელოთ პირველ რესპუბლიკაზე ისე, რომ, ერთი მხრივ, არ უგულებელვყოთ მისი ინსტიტუციებისა თუ პროექტების მომდინარეობა რესპუბლიკამდელი პერიოდიდან, მეორე მხრივ კი, ნათლად გამოჩნდეს, რესპუბლიკიდან საბჭოთა საქართველოზე გადასვლისას სად იკვეთება წყვეტები და სად – განგრძობითობა? და რას გვეუბნება ჩვენ მიერ დასმული თემატური, თეორიული, ქრონოლოგიური აქცენტები ჩვენსავე დღევანდელ მდგომარეობასა და იდეოლოგიურ პოზიციებზე?
კონფერენცია ინსტიტუტის პროექტის ნაწილია, რომელიც უკვე მეორე წელია დარგთაშორის ჭრილში დღემდე დომინანტური ისტორიოგრაფიული და პოლიტოლოგიური პრიზმის მიღმა იკვლევს პირველი რესპუბლიკისთვის ფუნდამენტურ პოლიტიკურ, კულტურულ თუ სოციალურ-ეკონომიკურ ასპექტებს.
დრო: 29 ივნისი, 13:30 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია (ი. ჭავჭავაძის გამზ. N32)
სამუშაო ენები: ქართული, ინგლისური
დასწრება თავისუფალია.
2019 წელი

პროფესორ ანდრეა პეტროსელის საჯარო ლექცია „წვიმის მოდელირება მცირე ზომის ხეობების შემთხვევაში“
2019-06-24 14:00
24 ივნისს, 14:00 საათზე, ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ტექნოლოგიების კორპუსში გაიმართება ტუსკიის უნივერსიტეტის (იტალია) ასოცირებული პროფესორის ანდრეა პეტროსელის საჯარო ლექცია თემაზე: „წვიმის მოდელირება მცირე ზომის ხეობების შემთხვევაში“.
მომხსენებლის შესახებ
ანდრეა პეტროსელი ტუსკიის უნივერსიტეტის ეკონომიკისა და მეწარმეობის ფაკულტეტის ჰიდრავლიკისა და წყალგამყოფის მართვის მიმართულების ასოცირებული პროფესორია. მას მიჰყავს წყლის ინჟინერიისა და ჰიდროლოგიური მოდელირების კურსები აგრომეტყევეობის სკოლის საბაკალავრო და სამაგისტრო საფეხურებზე, ასევე ჰიდრავლიკური მოდელირების კურსი მექანიკის ინჟინერიის სკოლის სამაგისტრო საფეხურზე.
პროფესორი ანდრეა პეტროსელი რამდენიმე საერთაშორისო პროგრამის ფარგლებში ჰიდრავლიკის მიმართულებას ხელმძღვანელობს და თანამშრომლობს როგორც ტუსკიის უნივერსიტეტის, ისე სხვა უნივერსიტეტების კვლევით ჯგუფებთან. განსაკუთრებით აღსანიშნავია იტალიის, გაეროს სურსათისა და სოფლის მეურნეობის ორგანიზაციისა და ნეპალის ერთობლივი პროექტი „ზეთისხილის წარმოების ხელშეწყობა ნეპალში“.
სემინარი ორ ნაწილს მოიცავს:

თეორიული ნაწილი: წვიმის მოდელირება: The Width Function Based Instantaneous Unit Hydrograph (WFIUH) Model;

პრაქტიკული ნაწილი: EBA4SUB – Event Based Approach for Small and Ungauged Basins.

სამუშაო ენა: ინგლისური
დრო: 24 ივნისი, 14:00 საათი
ადგილმდებარეობა: ტექნოლოგიური კორპუსი, 1-ლი სართული, საკონფერენციო დარბაზი (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

საკონტაქტო ინფორმაცია

☏ (+995 32) 2 22 00 09 (180)
✉ bte@iliauni.edu.ge
➳ ოთახები:E302 E 305, E303, E405, E403
ქ. ჩოლოყაშვილის გამზ. N3/5

ზაფხულის სკოლა „მშვიდობა და უსაფრთხოება სამხრეთ კავკასიაში“
2019-06-24 11:29
2019 წლის პირველიდან 26 ივლისის ჩათვლით, 10:00-15:30 საათამდე, ილიას სახელმწიფო უნივერსიტეტისა და საერთაშორისო განათლების ამერიკული საბჭოების ორგანიზებით გაიმართება ზაფხულის სკოლა „მშვიდობა და უსაფრთხოება სამხრეთ კავკასიაში“.
სკოლა შედგება ორი კურსისგან. პირველი ეხება გეოპოლიტიკას, კონფლიქტებსა და განვითარებას სამხრეთ კავკასიაში. ამ კურსის ფარგლებში სკოლის მონაწილენი შეისწავლიან რუსეთის იმპერიული პოლიტიკასა და საბჭოთა გავლენებს რეგიონში; რელიგიური, ეთნიკური და ეროვნული უსაფრთხოების საკითხებს, დემოკრატიზაციის გავლენებს ნატოსა და ევროკავშირში ინტეგრაციაზე, ასევე ენერგორესურსების მნიშვნელობას ეკონომიკური და გეოპოლიტიკური თვალსაზრისით. მეორე კურსის, რომელიც ეხება საზოგადოებასა და ენას სამხრეთ კავკასიაში, მიზანია ვიცოდეთ იდენტობის, რელიგიის, გენდერისა და ენობრივი გარემოს ევოლუციის საკითხები.
ზაფხულის სკოლაში მონაწილეობას მიიღებენ როგორც ამერიკელი, ისე ქართველი სტუდენტები და პროფესორები.
ზაფხულის სკოლაში მონაწილეობისათვის ილიას სახელმწიფო უნივერსიტეტის სტუდენტებმა უნდა შეავსონ სააპლიკაციო ფორმა – https://bit.ly/2ZLggrN
სააპლიკაციო ფორმის შევსების ბოლო ვადაა: 29 ივნისი, 18:00 საათი

საჯარო ლექცია: „პრივატულობა, პოლიტიკური აგენტობა და თვით-ის კონსტრუქციები დისიდენტთა ტექსტებში“
2019-06-21 19:00
25 ივნისს, 19:00 საათზე, ილიას სახელმწიფო უნივერსიტეტის A101 აუდიტორიაში გაიმართება პროფ. მირია ლეკეს (ბოხუმი, გერმანია) საჯარო ლექცია: „პრივატულობა, პოლიტიკური აგენტობა და თვით-ის კონსტრუქციები დისიდენტთა ტექსტებში (სოლჟენიცინი, ვატი, ბირმანი)“.
მომხსენებელი განიხილავს იმ ლიტერატურულ ხერხებს, რომელთაც ცენტრალური და აღმოსავლეთ ევროპის სხვადასხვა სოციალისტური ქვეყნის დისიდენტები მიმართავდნენ თავიანთი თვით-ის კონსტრუირებისათვის, სახელმწიფო ორგანოების მხრიდან ზედამხედველობის პრაქტიკების გათვალისწინებით.
მომხსენებლის შესახებ
ბოხუმის რურის უნივერსიტეტის (გერმანია) პროფესორი მირია ლეკე 2019 წლის აპრილიდან ივლისის ჩათვლით ალექსანდერ ფონ ჰუმბოლდტის ფონდის მხარდაჭერით სოციალური და კულტურის კვლევების ინსტიტუტის სტუმარია (სამეცნიერო მასპინძელი: ლუკა ნახუცრიშვილი). სლავისტი მირია ლეკე უმთავრესად იკვლევს პოლონურ და რუსულ ლიტერატურას. თბილისში მუშაობს პროექტზე, რომელიც იკვლევს, თუ როგორ განვითარდა და გაეყარა ერთმანეთს საბჭოთა კავშირის დაშლის შემდეგ სხვადასხვა საბჭოთა ეროვნული ლიტერატურა. ლეკეს ერთ-ერთი საკვანძო საკვლევი შეკითხვაა, რა გავლენას ახდენს მოძმე ხალხთა მრავალენოვან ლიტერატურად მოაზრებული საბჭოთა ლიტერატურის გაგება და პრაქტიკა ახალი, პოსტსაბჭოთა ლიტერატურული ლანდშაფტის ჩამოყალიბებაზე.

სამუშაო ენა: ინგლისური
დრო: 25 ივნისი, 19:00 საათი
ადგილმდებარეობა: აუდიტორია A 101 (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პანელური დისკუსია „მეხსიერება, მშვიდობა და კონფლიქტი პოსტსაბჭოთა სივრცეში“
2019-06-21 18:30
21 ივნისს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საჯარო პანელური დისკუსია „მეხსიერება, მშვიდობა და კონფლიქტი პოსტსაბჭოთა სივრცეში“.
დისკუსიას მართავს ბერნის უნივერსიტეტი ილიას სახელმწიფო უნივერსიტეტთან თანამშრომლობით პროექტის „წარსულის გახსენება ამჟამინდელ კონფლიქტებში: სამოქალაქო საზოგადოება და სადავო ისტორია (1991-2017)“ ფარგლებში. პროექტს აფინანსებს შვეიცარიის სახელმწიფო სამეცნიერო ფონდი.
პანელის მომხსენებლები:
კარმენ შაიდე (Carmen Scheide), ბერნის უნივერსიტეტი, შვეიცარია;
უილეამ ბლეკერი (Uilleam Blacker), University College UCL, გაერთიანებული სამეფო;
ნატალია მირიმანოვა (Natalia Mirimanova), დამოუკიდებელი მკვლევარი, ბელგია.
დისკუსიის მოდერატორია პროფ. ოლივერ რაისნერი, ილიას სახელმწიფო უნივერსიტეტი, საქართველო.
ღონისძიების შემდეგ გაიმართება მიღება.
სამუშაო ენა: ინგლისური
დრო: 21 ივნისი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია.

„შავი სარკის“ ერთი სერიის ჩვენება და დისკუსია
2019-06-21 18:00
21 ივნისს, 18:00 საათზე, ილიას სახელმწიფო უნივერსიტეტის ადამიანის უფლებათა კინოკლუბი ადამიანის უფლებათა და საკონსტიტუციო სამართლის კლინიკასთან თანამშრომლობით ილიაუნის სულხან-საბა ორბელიანის სამკითხველო დარბაზის სამუშაო სივრცეში გახმაურებული სერიალის „შავი სარკე“ ერთ-ერთი ეპიზოდის – „მთელი შენი ამბავი“ ჩვენებასა და დისკუსიას გამართავს.
ილიაუნის ადამიანის უფლებათა კინოკლუბი სტუდენტების ინიციატივით შეიქმნა. მისი მიზანი სტუდენტებისთვის ადამიანის უფლებებთან დაკავშირებული აქტუალური საკითხების განსახილველად ალტერნატიული სივრცის შეთავაზებაა.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
მომხსენებელი – გიორგი მელაძე, ილიაუნის სამართლის სკოლის ასოცირებული პროფესორი, საკონსტიტუციო კვლევების ცენტრის ხელმძღვანელი
მოდერატორი – მარიამ გაბრიჩიძე, ილიაუნის სამართლის სკოლის მესამე კურსის სტუდენტი
„შავი სარკე“, გახმაურებული ბრიტანეული სერიალი, გვიყვება, როგორ შეცვალა ახალმა ტექნოლოგიებმა ჩვენი ცხოვრება. თითოეულ სერიაში ადამიანების კომპიუტერებზე, სმარტფონებსა თუ ტაბლეტებზე მიჯაჭვულობის ამბავია მოთხრობილი.
სწორედ ტექნოლოგიებია თანამედროვე ადამიანის შავი სარკე, რომელიც მთელს ჩვენს ცხოვრებას ირეკლავს და იმახსოვრებს.
სერიას „მთელი შენი ამბავი“ ალტერნატიულ რეალობაში გადავყავართ, რომელშიც ადამიანები სპეციალური მოწყობილობის დახმარებით თითოეულ მოქმედებას იწერენ და შეუძლიათ საკუთარი წარსული „გადაახვიონ”.
რა პრობლემები შეიძლება მოჰყვეს ამას?..
დრო: 21 ივნისი, 18:00 საათი
ადგილმდებარეობა: სულხან-საბა ორბელიანის სამკითხველო დარბაზის სამუშაო სივრცე (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ გიგა ზედანიას საჯარო ლექცია „თვითდახმარების მითი და თვითშემეცნების სიმართლე“
2019-06-21 16:00
21 ივნისს, 16:00 საათზე, ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ტექნოლოგიების კორპუსში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ ილიას სახელმწიფო უნივერსიტეტის რექტორის, პროფ. გიგა ზედანიას საჯარო ლექციაზე: „თვითდახმარების მითი და თვითშემეცნების სიმართლე“.
შეხვედრაზე დასწრების მსურველებმა 21 ივნისს, 12:00 საათამდე, უნდა გაიარონ ელექტრონული რეგისტრაცია: https://forms.gle/Rrn9UNaD99rw2xmU6
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 15:50 საათი
დრო: 21 ივნისს, 16:00 საათი
ადგილმდებარეობა: ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ტექნოლოგიების კორპუსი (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

ნიკოლას ვინდინ რეფნის ფილმის „დრაივი“ ჩვენება და დისკუსია
2019-06-20 20:00
20 ივნისს, 20:00 საათზე, ილიას სახელმწიფო უნივერსიტეტის A101 აუდიტორიაში სტუდენტური კინოკლუბი CinExpress წარმოგიდგენთ დანიელი რეჟისორის, ნიკოლას ვინდინ რეფნის ფილმს „დრაივი“.
მისტიკური ჰოლივუდის კასკადიორი სახიფათო როლების შესრულებითა და ღამღამობით ტაქსის მძღოლად მუშაობით ირჩენს თავს. ერთხელაც მეზობლის დახმარებას გადაწყვეტს, რითაც თავს საფრთხეში ჩაიგდებს.
ჩვენების შემდეგ გაიმართება დისკუსია.
რეჟისორი: ნიკოლას ვინდინ რეფნი
წელი 2011
ხანგრძლივობა: 1 საათი, 40 წუთი
გახმოვანება: ორიგინალი, ინგლისური სუბტიტრებით
დრო: 20 ივნისი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის 2018 წლის ლიტერატურული კონკურსის გამარჯვებული გამოვლინდა
2019-06-20 19:00
ილიაუნის ლიტერატურული კონკურსის წლევანდელი გამარჯვებული უნივერსიტეტის პროფესორებისა და სტუდენტებისაგან შემდგარმა ჟიურიმ გამოავლინა.
წელს პრემია უცხოური რომანის საუკეთესო ქართული თარგმანისათვის გაიცემოდა. ჟიურის უნდა აერჩია 2014-2018 წლებში გამოცემული საუკეთესო თარგმანი. წლევანდელი კონკურსი გამორჩეული იყო შესაფასებელი თარგმანების რაოდენობითა და ხარისხით. განსახილველად სულ ასამდე უცხოენოვანი რომანის ქართული თარგმანი შემოვიდა.
გამარჯვებული გახდა ლანა კალანდია, ესპანურიდან მარიო ვარგას ლიოსას ორი რომანის – „ქალაქი და ძაღლები“ და „ვაცის ნადიმი“ – თარგმნისათვის. რომანები გამომცემლობა „ინტელექტმა“ გამოსცა.
მარიო ვარგას ლიოსას სახელის ხელახალი პოპულარიზაცია ქართველ მკითხველთა შორის სწორედ ამ მთარგმნელს უკავშირდება. ლანა კალანდიამ ასევე თარგმნა მისი „ცუდი გოგოს ოინები“. ყველა ეს თარგმანი გამოირჩევა ორიგინალის ერთგულებით, ქართული ლექსიკისა და იდიომების ფლობით, უცხო რეალიების ქართველ მკითხველამდე მიტანის უნარით.
მსოფლიოში ცნობილი პერუელი მწერალი, ნობელის პრემიის ლაურეატი, მარიო ვარგას ლიოსა (დაბ. 1936 წ.) იმ დიდი თაობის წარმომადგენელია, რომელსაც 1960-იანი წლებიდან უკავშირდება ლათინური ამერიკის მწერლობის ბუმი. ამ ეტაპის დაწყების მაცნე მნიშვნელოვანწილად იყო ლიოსას პირველი რომანი „ქალაქი და ძაღლები“ (1963), რომელშიც დიდი ოსტატობითაა აღწერილი ავტორიტარული ინსტიტუციის ბუნება და ფუნქციონირების ფორმები. „ვაცის ნადიმი“ კი 2000 წელს გამოიცა და „დიქტატორის რომანის“ ჟანრის ერთ-ერთ ყველაზე თვალსაჩინო ნაწარმოებად ითვლება. რომანში სიღრმისეულად არის ნაჩვენები ძალადობაზე დაფუძნებული პოლიტიკური რეჟიმის ანატომია. ლიოსას რომანების სამოქალაქო პოზიცია და ანტიავტორიტარული სულისკვეთება ქართველი მკითხველისთვის განსაკუთრებით საინტერესოა. დიდი მწერალი საქართველოს 2019 წლის სექტემბერში ეწვევა და სტუდენტებთან შეხვედრაზე მას ილიას სახელმწიფო უნივერსიტეტშიც ელიან.
წლევანდელი ლიტერატურული კონკურსის გამარჯვებულის დაჯილდოება კი ილიაუნიში ხვალ, 20 ივნისს, 19:00 საათზე, წიგნის სახლ „ლიგამუსში“ გაიმართება.

დრო: 20 ივნისი, 19:00 საათი
ადგილმდებარეობა: წიგნის სახლი „ლიგამუსი“

სამეცნიერო კაფე: „მინდა პერპეტუმობილე გამოვიგონო“
2019-06-20 19:00
20 ივნისს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი მარიკა კაპანაძე წაიკითხავს საჯარო ლექციას „მინდა პერპეტუმობილე გამოვიგონო“.
თემის მოკლე აღწერა

მოხსენება შეეხება საბუნებისმეტყველო განათლებას საქართველოში, ახალ გამოწვევებს. მომხსნებელი ისაუბრებს საბუნებისმეტყველო საგნების მასწავლებლების განათლების შესახებ. განხილული იქნება შემდეგი საკითხები:
როგორ უნდა ვასწავლოთ საბუნებისმეტყველო მეცნიერებები ზოგადსაგანმანათლებლო სკოლაში, რათა ავამაღლოთ მოსწავლეთა მოტივაცია, ჩავრთოთ ისინი სასწავლო პროცესში და მივცეთ ზოგადი განათლება ამ მიმართულებით. განხილული იქნება კონკრეტული მაგალითები.
რა როლი აქვს უნივერსიტეტს მასწავლებელთა მომზადებასა და მათ პროფესიულ განვითარებაში.
მომხსენებლის შესახებ
მარიკა კაპანაძემ წარჩინებით დაამთავრა თბილისის სახელმწიფო უნივერსიტეტი ბიოფიზიკის სპეციალობით, სწავლა განაგრძო რუსეთის მეცნიერებათა აკადემიის ცილის ინსტიტუტის (პუშჩინო) ასპირანტურაში და დაიცვა დისერტაცია თემაზე: „ადამიანის პანკრეასის პოლიპეპტიდის მუტანტების სტაბილურობის შესწავლა“; 2004 წლიდან აქტიურად მუშაობს საბუნებისმეტყველო განათლების მიმართულებით. 2008 წლიდან ილიას სახელმწიფო უნივერსიტეტის პროფესორია. პედაგოგიურ საქმიანობასთან ერთად კოორდინირებას უწევს საბუნებისმეტყველო მეცნიერებების განათლების პროექტების დანერგვას საქართველოში. გაცვლითი პროექტების ფარგლებში კითხულობდა ლექციებს ევროპის უნივერსიტეტებში, მათ შორის – ბრემენის (გერმანია), ლიმერიკის (ირლანდია), ლინეუსისა (შვედეთი) და კლაგენფურტის (ავსტრია) უნივერსიტეტებში. რამდენიმე საერთაშორისო რეფერირებადი ჟურნალის რედკოლეგიის წევრია, თანამშრომლობს ევროპისა და ამერიკის ბევრ უნივერსიტეტთან, აწარმოებს ერთობლივ კვლევებს საბუნებისმეტყველო განათლების მიმართულებით.
დრო: 20 ივნისი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.
